**Razrada projektnog zadatka sa zaduženjima članova tima**

**Tim: brude**

**Omar Čelik**

Moje zaduženje bilo je napisati Python skriptu koja radi sljedeće:

- Ostvaruje vezu sa Youtube Data API-om

- Putem Paho biblioteke ostvaruje vezu sa mbedom

- Na osnovu primljenog stringa sa mbeda šalje novi string sa podacima ukoliko je to potrebno

Skripta sadrži dvije funkcije. Funkcija on\_message iz biblioteke paho.mqtt.client služi za prijem poruke sa servera. Nakon prijema poruke, skripta ispisuje temu i payload. Zatim provjerava primljeni string. Ukoliko string sadrži substring user ili channel (unutar linka) slijedi obrada istog kako bi došli do potrebnih podataka. Prvenstveno se brišu viška karakteri i ostaje nam samo username kanala ili channel id. Dalje, šalje se zahtjev na API da bi dobili zapis *snippet* i *statistics* dijelova sa API-a za željeni kanal u JSON-u. Nakon toga popunjavaju se varijable subs, videos, views, datum i title koje predstavljaju ukupan broj pretplatnika na kanal, ukupan broj objavljenih videa, broj pregleda na kanalu, datum registrovanja kanala i naslov kanala. Također, šalje se zahtjev za substring države u kojoj je kanal registrovan. Neki kanali imaju skrivenu državu pa se provjerava da li substring *country* postoji u dijelu *snippet*. Ukoliko ne postoji u državu ubacujemo “-”. Zatim se pretvara datum u željeni format (izbacivanje viška karaktera, štimanje na željeni zapis). Na kraju, sve te varijable jednostavno se spajaju u jedan string i razdvajaju karakterom ‘\*’ radi lakšeg očitavanja kada mbed dobije isti. Poruka se publisha na temu brude/info. Funkcija on\_connect ispisuje poruku nakon konektovanja na server.

Skripta radi sve dok je ručno ne prekinemo.